по-долу „Агенцията“) съгласно член 22а от Регламент (ЕО) No 216/2008, и без да се засягат изискванията по член 2 от Регламент (ЕО) No 550/2004. Агенцията следва да бъде компетентният орган за доставчиците на услуги за данни и за управителния орган на мрежата предвид характера и мащаба на предоставяните услуги. С оглед изпълнението на целите на Регламент (ЕО) No 216/2008 и по-специално на целта, посочена в член 2, параграф 2, буква г) от него, и на целта, посочена в член 1, параграф 3 от Регламент (ЕО) No 549/2004, е уместно също така изискванията за компетентните органи да се приведат в съответствие с напредъка в развитието на концепциите на Международната организация за гражданско въздухоплаване (ИКАО) за управление на безопасността — по-специално с въвеждането на системата за управление на органите, както и в изпълнението на националните програми за безопасност и в осигуряването на координацията между тези органи.
 (9)
 Следва да се уточни, че когато изпълняват задачите си по сертифициране, надзор и правоприлагане в рамките на настоящия регламент, компетентните органи следва да са независими от който и да е бил доставчик на услуги, като се осигури необходимото за това отделяне на тези органи от доставчиците най-малко на функционално равнище, и че следва да се избягват всякакви възможни конфликти на интереси. Целта е да се гарантира обективността и безпристрастността на тези органи и да се гарантира, че те изпълняват висококачествено задачите си съгласно настоящия регламент.
 (10)
 Агенцията следва да създаде база данни с информация, отнасяща се до компетентните органи, така че да се улеснят стандартизационните инспекции и координацията с компетентните органи, както и да се подпомага Комисията при изпълнението на нейните задачи.
 (11)
 С цел да се гарантира, че изискванията за доставчиците на услуги, посочени в настоящия регламент, са спазени по всяко време и компетентните органи могат да изпълняват ефективно своите задачи съгласно настоящия регламент, в съответствие с член 4, параграфи 3 и 4 от Регламент (ЕО) No 549/2004 на тези органи следва да бъдат предоставени някои специфични правомощия за разследване в допълнение към възможността за провеждане на разследвания и проверки, посочени в член 2, параграф 2 от Регламент (ЕО) No 550/2004 и член 10, параграфи 2 и 3 от Регламент (ЕО) No 216/2008. Уместно е да се поясни, че тези правомощия следва да бъдат упражнявани в съответствие с приложимите правила на националното законодателство, като надлежно се вземат предвид редица конкретни елементи, служещи да се гарантира справедлив баланс между всички права и интереси в конкретния случай.
 (12)
 Персоналът за техническо обслужване на системи за осигуряване на безопасност при управление на въздушното движение (ATSEP), нает от доставчик на услуги или от управителния орган на мрежата, следва да подлежи на обучение и оценка на компетентността по хармонизирана схема. Доставчикът на услуги или управителният орган на мрежата следва също така да гарантира, че персоналът на наетите организации е с подходяща квалификация. Поради това в настоящия регламент следва да бъдат включени подробни разпоредби относно обучението и оценката на компетентността на този персонал.
 (13)
 С цел да се гарантира високо равнище на безопасност на гражданското въздухоплаване в Европейския съюз, предвидените